Malborka - Vikipēdija

# Malborka

### Vikipēdijas raksts

Malborka (Malbork) - pilsēta Polijas ziemeļos, Pomožes vojevodistē pie Vislas attekas Nogatas. Slavena ar savu gotisko pili.

Malbork

Iedzīvotāji (2005) | 38 655
Citi nosaukumi | latīņu - Civitas Beatae Virginis vācu - Marienburg
Pilsēta | no 1286.g
Vojevodiste | Pomožes
Mājaslapa | www.malbork.pl
UNESCO Pasaules mantojuma sarakstā | no 1997.gada

Wikimedia Commons ir pieejami multimēdiju faili par šo tēmu. Skat.:
Malborka
Malborkas pils panorāma

#### [izmainīt šo sadaļu] Vēsture

Biežāk vēsturiski pazīstama ar vācu nosaukumu Marienburga. Pilsētas vēsture ir cieši saistīta ar pils - Vācu ordeņa rezidences, vēsturi. No 1309.gada, kad Vācu ordeņa mītnes vieta tika pārcelta no Venēcijas uz Marienburgu, līdz Grīnvaldes kaujai pils bija Prūsijas ordeņa valsts politiskais centrs - lielmestru dzīvesvieta.

Pēc Trīspadsmitgadu kara Malborka nokļūst Polijas valstī, bet pēc Polijas dalīšanām - atkal Prūsijā. Šajā periodā pils pamazām kļūst dzīvošanai nederīga.

XIX gs. sākta pils restaurācija, kas ar dažādu intensitāti veikta līdz 2.pasaules kara sākumam. Nacistu laikā pils bija simbols "teitoņu garam" un šeit bieži notika dažādi svētki un piemiņas pasākumi.

Pils ievērojami cieta 2.pasaules kara laikā, bet pēc kara, kad Austrumprūsijas dienviddaļa nokļuva Polijā, tā tika atjaunota. Restaurācijas darbi turpinās arī mūsdienās.

#### [izmainīt šo sadaļu] Malborkas pils UNESCO pasaules mantojuma sarakstā

1997.gadā Malborkas pili iekļāva UNESCO Pasaules mantojuma sarakstā, jo tā ir lielākā, labi saglabātā ķieģeļu gotikas aizsardzības būve pasaulē (kompleksa kopējā platība - 210 000 m²), kas uzskatāmi raksturo Vācu ordeņa krustnešu arhitektūru. Pils ir sava laika modernās restaurācijas tehnikas un filozofijas paraugs, daudzi no izmantotajiem restaurācijas principiem kļuvuši par aksiomām.

#### [izmainīt šo sadaļu] Ārējās saites

- Malborkas pils muzejs (poliski, angliski, vāciski)

Saturs iegūts no "http://lv.wikipedia.org../../../m/a/l/Malborka.html"

Kategorijas: Polijas pilsētas | Hanzas pilsētas | Vietas Polijā UNESCO Pasaules mantojuma sarakstā | Viduslaiku pilis

##### Views

- Raksts
- Diskusija
- Pašreizējā versija

##### Meklēt

##### Citās valodās

- Česky
- Dansk
- Deutsch
- English
- Español
- Eesti
- Euskara
- Suomi
- Français
- Bahasa Indonesia
- Lietuvių
- Nederlands
- Polski
- Română
- Русский
- Slovenčina
- Svenska
- Українська